**DĖL ROKIŠKIO RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. TS-178 „DĖL ROKIŠKIO RAJONO SAVIVALDYBĖS TARYBOS BENDRUOMENĖS SVEIKATOS TARYBOS SUDARYMO“ PAKEITIMO**

2024 m. balandžio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 1 dalimi, Rokiškio rajono savivaldybės taryba nusprendžia:

Pakeisti Rokiškio rajono savivaldybės tarybos 2023 m. gegužės 25 d. sprendimo Nr. TS-178 „Dėl Rokiškio rajono savivaldybės bendruomenės sveikatos tarybos patvirtinimo“ 1 punktą ir išdėstyti jį taip:

„1. Sudaryti Rokiškio rajono bendruomenės sveikatos tarybą:

Evelina Grėbliauskienė – Rokiškio rajono savivaldybės administracijos savivaldybės gydytoja, Bendruomenės sveikatos tarybos (toliau – BST) pirmininkė;

Jolanta Ivanauskienė – Lietuvos aklųjų ir silpnaregių sąjungos Rokiškio filialo pirmininkė, BST narė;

Žydrūnė Jakštonienė – VšĮ Rokiškio pirminės asmens sveikatos priežiūros centro vaikų ligų gydytoja, BST narė;

Audronė Kaupienė – Rokiškio rajono savivaldybės vicemerė, BST narė;

Rita Matiukienė – VšĮ Rokiškio rajono ligoninės vyriausioji slaugos administratorė, BST narė;

Ingrida Pukėnienė – Lietuvos Raudonojo Kryžiaus Rokiškio skyriaus vadovė, BST narė.“

|  |  |
| --- | --- |
| Savivaldybės meras | Ramūnas Godeliauskas |

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. TS-178 „DĖL ROKIŠKIO RAJONO SAVIVALDYBĖS TARYBOS BENDRUOMENĖS SVEIKATOS TARYBOS SUDARYMO“ PAKEITIMO AIŠKINAMASIS RAŠTAS**

2024 m. balandžio 25 d.

Projekto rengėjas – Rokiškio rajono savivaldybės administracijos savivaldybės gydytoja Evelina Grėbliauskienė.

Pranešėjas komitetų ir tarybos posėdžiuose – Rokiškio rajono savivaldybės administracijos savivaldybės gydytoja Evelina Grėbliauskienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Pakeisti Rokiškio rajono savivaldybės tarybos 2023 m. gegužės 25 d. sprendimo Nr. TS-178 „Dėl Rokiškio rajono savivaldybės bendruomenės sveikatos tarybos patvirtinimo“ 1 punktą. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Vadovaujantis Rokiškio rajono savivaldybės bendruomenės sveikatos tarybos nuostatų, patvirtintų Rokiškio rajono savivaldybės tarybos 2021 m. lapkričio 26 d. sprendimu Nr. TS-221 „Dėl Rokiškio rajono savivaldybės bendruomenės sveikatos tarybos nuostatų patvirtinimo“ 14 punktu, kuriame nustatyta, jei Bendruomenės sveikatos tarybos narys negali eiti Bendruomenės sveikatos tarybos nario pareigų (atsistatydina, atšaukiamas, suserga, miršta, kt.) jis pakeičiamas iki kadencijos pabaigos jį delegavusios institucijos kitu asmeniu. Jei delegavusi institucija atsisako teikti atstovą, tuomet siūloma kitoms organizacijoms teikti kandidatūrą. |
| 3. | Laukiami rezultatai | Šiuo sprendimu bus patvirtinta pilnos sudėties veikianti Bendruomenės sveikatos taryba. |
| 4. | Lėšų poreikis ir šaltiniai | Sprendimui įgyvendinti lėšų nereikės. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas antikorupciniu požiūriu yra nevertintinas. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Pasikeitus Lietuvos Raudonojo Kryžiaus Rokiškio skyriaus vadovei, būtina pakeisti ir Bendruomenės sveikatos tarybos sudėtį, įrašant naująją Rokiškio skyriaus vadovę Ingridą Pukėnienę.  Gautas Lietuvos Raudonojo Kryžiaus Rokiškio skyriaus 2024 m. balandžio 5 d. pranešimas, dėl delegavimo į bendruomenės sveikatos tarybą Lietuvos Raudonojo Kryžiaus Rokiškio skyriaus vadovę Ingridą Pukėnienę. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |